קרן עדי אגמון גאה להציג: 
פסטיבל ימי הפלמנקו ה-32
מהדורה חגיגית ועשירה עם 10 מופעי בכורה
חגיגת פלמנקו בינלאומית ספרד-ישראל
תחרות הפלמנקו היחידה בארץ
ואירועי חוצות פתוחים לקהל הרחב
7-11 ביולי  מרכז תרבות אניס, יפו תיאטרון ענבל, תל אביב 

פסטיבל ימי הפלמנקו, מיסודה של קרן עדי אגמון, חוזר לחמישה ימים גדושים של אמנות שמחברת קהילה בין התאריכים 7-11 ביולי בתיאטרון ענבל בתל אביב ובמרכז תרבות אניס ביפו.   
במופעי הפסטיבל, פלמנקו עם סגנונות מוזיקה ומחול מגוונים, שיתופי פעולה עם אמניות/ים מספרד, ומופעי חוץ המאפשרים לחוות את השירה, הנגינה והריקוד מקרוב ובגובה העיניים. 
במופע הפתיחה של הפסטיבל,  Eco Andalusí (הד אנדלוסי) הפקה מיוחדת עבור ימי הפלמנקו 2026  ייפגשו על במה אחת אנסמבל התזמורת האנדלוסית הישראלית, גיטריסט הפלמנקו הספרדי Manuel Cazás ואמנית הפלמנקו אדוה ירמיהו, וישזרו יחד פיוטים עם פלמנקו דרך פרשנות עכשווית למסורות שורשיות. 
מופע הנעילה של הפסטיבל, Impulso  יצירת בכורה של הרקדנית והזמרת יעל טוכפלד סייג מציג בהשראת המוזיקה המקורית של הגיטריסט אופיר עטר כוריאוגרפיה רבת מרקמים תנועתיים וקצביים ולכבוד הפסטיבל יתארח במופע זמר הפלמנקו הספרדי Vicente Gelo. בכורה נוספת היא ADA, שבה מביאה הרקדנית והיוצרת הדס נסטל את חוויית המעבר לארץ אחרת דרך שפה כוריאוגרפית שנעה בין פלמנקו מסורתי למחול עכשווי, ובין גוף לחפץ, ואת הצורך האנושי למצוא בית וגם להמשיך תמיד להיות בתנועה.  
אירוע מרכזי בפסטיבל ימי הפלמנקו 2026 הוא התחרות שתתקיים בפעם ה-17, ובשתי קטגוריות : תגלית צעירה ותחרות מקצועית. השנה, שלבי התחרות - שיעור בנוכחות צוות השיפוט ומופעים בפני קהל יתקיימו ברצף לאורך יום אחד, שבסיומו יוכרזו הזוכות ויחולקו פרסים. בשלב מופעי התחרות, משתתפות קטגוריית תגלית צעירה יציגו כוריאוגרפיה בסגנון לבחירתן בליווי מוזיקה מוקלטת. משתתפות הקטגוריה המקצועית יופיעו בשני ריקודים בליווי מוזיקה חיה: 
כוריאוגרפיה שתבוצע במשותף (Tangos) וריקוד נוסף סולו בסגנון לבחירתן.  
גם השנה יוצגו בפסטיבל מגוון של מופעי חוץ פתוחים לקהל הרחב ללא עלות, ביניהם: טבלאו פלמנקו בו ירקדו שרון שגיא ובר לפיד; Iya Ina - מיכל ברט ויעל שרוני נפגשות במרחב משותף של תנועה, קצב וקול מעולמות הפלמנקו והמחול האפריקאי; Dar a Luz -מופע המחבר פלמנקו ומוזיקה ישראלית (שירי חן, ניר אדור, הדס זכאי, אלעד כהן ועינת טובול); oEl Mund -הגיטריסט הסביליאני Fyty de Triana חובר לפסנתרן הג'אז אוריין לבנת.  
"בוקר פלמנקו ישראלי" המופע האהוב שמעניק במה לקבוצות במגוון גילאים ולהקות ייצוגיות מסטודיוס ברחבי הארץ – יתקיים השנה לקראת שקיעה.  
קרן עדי אגמון נוסדה ב-1994 לזכרה של עדי אגמון, סרן במודיעין ורקדנית פלמנקו מוכשרת, שנפטרה בגיל 21.  הוריה, אוה ז"ל ודוד אגמון, ייסדו את הקרן בהתאם לצוואתה המילולית של עדי להעניק מלגה לרקדנית ישראלית צעירה כדי שתוכל לנסוע ללמוד בספרד. מאז מקיימת הקרן שיתופי פעולה הדוקים וארוכי שנים עם מוסדות ואמנים מספרד, ששיאם בפסטיבל ימי הפלמנקו שמתקיים מדי שנה במרכז סוזן דלל.   
לאתר קרן עדי אגמון:  www.keren-adi.org

פסטיבל ימי הפלמנקו, 7-11 ביולי בתל אביב
מרכז תרבות אניס , רחוב פעמונית 9 ביפו 
תיאטרון ענבל, מרכז סוזן דלל, רח יחיאלי 6, תל אביב 
טווח מחירים: 89-179 ₪  
לרכישת כרטיסים : 
https://did.li/Nvkba




תכנית  המופעים המלאה -
יום שלישי ה-7.7
 19:15
Iya Ina  מיכל ברט, יעל שרוני
רחבת מרכז תרבות אניס (הכניסה חופשית)​
​19:45
Dar a Luz  שירי חן, ניר אדור, הדס זכאי, אלעד כהן, גאיה ליברמן קונטיני
רחבת מרכז תרבות אניס (הכניסה חופשית)
 20:30
Eco Andalusí
התזמורת האנדלוסית הישראלית אשדוד,
Manuel Cazás ואדוה ירמיהו
אולם מרכז תרבות אניס
 יום רביעי 8.7
​18:00
בוקר פלמנקו ישראלי​
אולם מרכז תרבות אניס
19:30
טבלאו פלמנקו  שרון שגיא, בר לפיד, יעל הורביץ, אסתר (אתי) גורי, אופיר עטר
רחבת מרכז תרבות אניס (הכניסה חופשית
יום חמישי 9.7
​20:00
נמרוד בן נתן
 Nimrod Ben Natan - 
Guitarra  Flamenca 
בכניסה לתיאטרון ענבל, מרכז סוזן דלל
20:30
ADA הדס נסטל 
תיאטרון ענבל, מרכז סוזן דלל


יום שישי 10.7
שישי 13:30-17:00
תחרות הפלמנקו
אולם מרכז תרבות אניס
 שבת 11.7
​19:45
El Mundo  אוריין לבנת & Fyty De Triana
רחבת מרכז תרבות אניס (הכניסה חופשית)​
 21:00 
Impulso  יעל טוכפלד סייג
אולם מרכז תרבות אניס


פסטיבל ימי הפלמנקו ה32, מיסודה של קרן עדי אגמון, חוזר לחמישה ימים גדושים של אמנות שמחברת קהילה בין התאריכים 7-11 ביולי בתיאטרון ענבל בתל אביב ובמרכז תרבות אניס ביפו. בפסטיבל 10 מופעי בכורה אשר יציגו את שפת הפלמנקו בשילוב סגנונות מוזיקה ומחול מגוונים; שיתופי פעולה עם אמניות/ים מספרד; ומופעי חוץ פתוחים לקהל הרחב ללא עלות, מטבלאו מסורתי המאפשר לחוות את התקשורת האינטימית בין שירה, הנגינה והריקוד מקרוב ובגובה העיניים, ועד חיבורים למחול אפריקאי ולמוזיקת הג'אז. השנה תתקיים בפעם ה-17 גם תחרות הפלמנקו בשתי קטגוריות : תגלית צעירה ותחרות מקצועית, וכמיטב המסורת, יוצג גם בוקר פלמנקו ישראלי,  המופע האהוב שמעניק במה לקבוצות במגוון גילאים ולהקות ייצוגיות מסטודיוס ברחבי הארץ , שהפעם יתקיים לקראת השקיעה.     
 
 
 
